b'\n_START_ARTICLE_\nPikkuem\xc3\xa4kki\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nPikkuem\xc3\xa4kki on kasvaa 10\xe2\x80\x9325 senttimetri\xc3\xa4 korkeaksi. Varsi on hento ja haarainen. Kerrannaiset lehdet ovat kapealiuskaisia ja sinivihreit\xc3\xa4. Lehdyk\xc3\xb6iden liuskat ovat l\xc3\xa4hes tasasoukkia. Kukkien tukilehdet ovat pieni\xc3\xa4. Kukinto on noin 10-kukkainen terttu. Kukan teri\xc3\xb6 on 5\xe2\x80\x936 mm pitk\xc3\xa4 ja noin kuusi kertaa verhi\xc3\xb6n pituinen. V\xc3\xa4rilt\xc3\xa4\xc3\xa4n teri\xc3\xb6 on vaaleanpunertava ja k\xc3\xa4rjest\xc3\xa4\xc3\xa4n mustahko. Teri\xc3\xb6n tyvip\xc3\xa4\xc3\xa4ss\xc3\xa4 on lyhyt, pussimainen kannus. Pikkuem\xc3\xa4kki kukkii Suomessa hein\xc3\xa4-elokuussa. Hedelm\xc3\xa4 on yksisiemeninen, pallomainen p\xc3\xa4hkyl\xc3\xa4._NEWLINE_Pikkuem\xc3\xa4kin voi sekoittaa sit\xc3\xa4 hieman suurempikokoiseen peltoem\xc3\xa4kkiin (F. officinalis).\n_START_SECTION_\nLevinneisyys\n_START_PARAGRAPH_\nPikkuem\xc3\xa4kin p\xc3\xa4\xc3\xa4levinneisyysalue ulottuu Espanjasta it\xc3\xa4\xc3\xa4n l\xc3\xa4pi Etel\xc3\xa4- ja Keski-Euroopan Etel\xc3\xa4-Ven\xc3\xa4j\xc3\xa4lle ja Kaukasukselle asti. Lajia kasvaa my\xc3\xb6s Englannissa, Ruotsissa, Turkissa sek\xc3\xa4 paikoitellen Pohjois-Afrikassa ja Keski-Aasiassa. Suomessa pikkuem\xc3\xa4kki on hyvin harvinainen muinaistulokas, jota on tavattu ainoastaan Ahvenanmaalla ja Uudeltamaalta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPikkuem\xc3\xa4kki on Suomessa peltojen rikkakasvi, joka suosii kalkkipitoisia maita.'